CELEX: 22018D1526
Language: et
Date: 2018-09-28 00:00:00
Title: AKV-ELi suursaadikute komitee 28. septembri 2018. aasta otsus nr 2/2018, millega kiidetakse heaks põllumajanduse ja maapiirkondadega seotud koostöö tehnilise keskuse direktori tegevus keskuse eelarve täitmisel eelarveaastatel 2004, 2005 ja 2006 [2018/1526]

12.10.2018   
               
               
                  ET
               
               
                  Euroopa Liidu Teataja
               
               
                  L 256/118
               
            
         AKV-ELi SUURSAADIKUTE KOMITEE
         28. septembri 2018. aasta
         OTSUS nr 2/2018,
         millega kiidetakse heaks põllumajanduse ja maapiirkondadega seotud koostöö tehnilise keskuse direktori tegevus keskuse eelarve täitmisel eelarveaastatel 2004, 2005 ja 2006 [2018/1526]
         AKV-ELi SUURSAADIKUTE KOMITEE,
         võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, (1) eriti selle III lisa artikli 3 lõiget 4,
         võttes arvesse põllumajanduse ja maapiirkondadega seotud koostöö tehnilise keskuse 2004., 2005. ja 2006. eelarveaasta bilansse, mis võeti vastu vastavalt 31. detsembril 2004, 31. detsembril 2005 ja 31. detsembril 2006,
         võttes arvesse keskuse 2004., 2005. ja 2006. eelarveaasta raamatupidamisarvestuse kohta koostatud auditiaruandeid,
         olles võtnud teadmiseks keskuse direktori vastused audiitorite tehtud märkustele
         ning arvestades järgmist:
         
                     (1)
                  
                  
                     Keskuse 2004., 2005. ja 2006. eelarveaasta tulud koosnesid peamiselt Euroopa Arengufondi toetustest, moodustades asjaomaste aastate lõikes vastavalt 15 770 000 eurot, 15 770 000 eurot ja 14 200 000 eurot.
                  
               
                     (2)
                  
                  
                     Direktori üldine tegevus keskuse eelarve täitmisel 2004., 2005. ja 2006. eelarveaastal oli selline, et tema tegevus nende eelarvete täitmisel tuleks heaks kiita,
                  
               ON VASTU VÕTNUD JÄRGMISE OTSUSE:
         
            Ainus artikkel
            Võttes aluseks eelarveaastate 2004, 2005 ja 2006 kohta koostatud auditiaruanded ja bilansid, kiidab komitee heaks põllumajanduse ja maapiirkondadega seotud koostöö tehnilise keskuse direktori tegevuse keskuse eelarve täitmisel asjaomastel eelarveaastatel.
         
         
            Brüssel, 28. september 2018
            
               
                  AKV-ELi suursaadikute komitee nimel
               
               
                  eesistuja
               
               Ammo Aziza BAROUD
            
         
         
            (1)  EÜT L 317, 15.12.2000, lk 3.